Diari Oficial de la Generalitat Valenciana


Sumari del DOGV 2034, del 28-05-1993 (1993/828135)

RESOLUCIÓ de 14 de maig de 1993, del Servei Valencià de Salut, per la qual convoca concurs de trasllats i concurs-oposició per a la provisió de vacants de personal facultatiu especialista dels serveis jerarquitzats d'institucions sanitàries del Servei Valencià de Salut.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2034

Data del DOGV
:   28-05-1993

Secció del DOGV
:   AUTORITATS I PERSONAL

Número del document
:   1993/828135


Data del document
:   14-05-1993

Organisme emissor
:   Servei València de Salut

Tipus de document
:   Resolució

Correcció d'errades

Resolució de 14 de maig de 1993, del Servei Valencià de Salut per la qual convoca concurs de trasllats i concurs-oposició per a la provisió de vacants de personal facultatiu especialista dels serveis jerarquizats d'institucions sanitàries del Servei Valencià de Salut.  
Aprovada l'oferta d'ocupació de personal del Servei Valencià de Salut per a 1993 per Decret 50/1993, de 5 d'abril, del Consell de la Generalitat Valenciana, i sent d'urgent necessitat la cobertura de les places vacants de facultatius especialistes de districte dels serveis jerarquitzats de les institucions sanitàries dependents del Servei Valencià de Salut.  
De conformitat amb els sistemes i procediments establerts pel Reial Decret 118/1991, de 25 de gener, sobre selecció de personal estatutari i provisió de places en les institucions sanitàries de la seguretat social.  
En virtut de la competència que m'atorga l'article primer de l'Ordre de 2 de desembre de 1991, de la Conselleria de Sanitat i Consum, per la qual aprovà diverses delegacions d'atribucions en matèria de personal a favor de distints òrgans de la conselleria i del Servei Valencià de Salut (DOGV núm. 1.684, de 16 de desembre de 1991), resolc:  
Article primer  
Convocar concurs de trasllats per a la provisió de places vacants de facultatius especialistes en els serveis jerarquitzats de les institucions sanitàries de la seguretat social dependents del Servei Valencià de Salut. Les vacants oferides són les que apareixen en l'annex II, amb indicació del districte sanitari i de l'hospital al servei jerarquitzat del qual estan adscrits funcionalment i orgànica.  
Transcorregut el termini de presentació de sol·licituds, no s'admetran ni modificacions de les sol·licituds presentades ni la retirada del concurs.  
El reingrés al servei actiu del personal que no tinga reservada plaça s'efectuarà mitjançant la seua participació en la convocatòria de concurs de trasllat, sempre que reunesca els requisits legals i reglamentaris.  
Les destinacions adjudicades mitjançant el concurs de trasllats seran irrenunciables.  
Article segon  
Convocar concurs- oposició per a la provisió de places vacants de facultatius especialistes en els serveis jerarquitzats de les institucions sanitàries de la seguretat social dependents del Servei Valencià de Salut. Les vacants oferides són les que apareixen en l'annex II, amb indicació del districte sanitari i de l'hospital al servei jerarquitzat del qual estan adscrits funcionalment i orgànica.  
Tot complint l'article 5 del Decret 177/1990 de 29 d'octubre del Consell de la Generalitat Valenciana, s'estableix per a cada especialitat una reserva del 50% de les places convocades per a ser cobertes pel sistema de promoció interna.  
De la mateixa forma, es reserva el 3% de les places objecte de la convocatòria per als qui acomplesquen la condició legal de personal amb minusvalua, d'acord amb l'article 6 del Decret 177/1990 de 29 d'octubre.  
Article tercer  
Les bases de l'annex I que regulen aquesta convocatòria s'ajusten a les aprovades per Reial Decret 118/1991, de 25 de gener (BOE núm. 33, de 7 de febrer de 1991), com a normes bàsiques i preceptes d'aplicació supletòria al personal estatutari dels serveis de salut de les comunitats autònomes.  
València, 14 de maig de 1993.- El Director del Servei Valencià de Salut: Manuel Peris Monfort.  
ANNEX I  
Bases  
1. Característiques generals.  
1.1 Incompatibilitats: el personal que obtinga plaça en aquesta convocatòria no podrà compatibilitzar l?exercici d'aquesta amb un altre lloc de treball, càrrec o activitat en el sector públic, llevat dels supòsits excepcionals que preveuen les disposicions en matèria, d'incompatibilitats vigents.  
Així mateix, els llicenciats o doctors en Farmàcia que obtinguen plaça en aquesta convocatòria tindran incompatibilitat amb l?exercici professional en oficines de farmàcia i en qualsevol lloc de treball en la indústria farmacèutica.  
1.2 Dedicació exclusiva: els facultatius que obtinguen plaça en aquesta convocatòria per concurs de trasllats o concurs- oposició quedaran subjectes al règim de dedicació exclusiva en els termes previstos per la Llei 53/1984, pel Reial Decret 598/1985, pel Decret 60/1985, i pel Decret 169/1990, de 15 octubre, del Consell de la Generalitat Valenciana, pel fet de tenir assignat els lloes de treball complement específic B.  
1.3 Règim de jornada laboral: el règim de prestació de serveis serà indistintament de matí, de vesprada o d'ambdós, sense perjudici de la dedicació que pogués correspondre per participació en les diferents modalitats de guàrdies mèdiques o torns d'atenció continuada.  
1.4 Retribucions: les places estan dotades amb les retribucions que determina el Reial Decret Llei 3/1987, d?11 de setembre, en la quantia fixada pressupostàriament per al personal facultatiu dels serveis jerarquitzats de les institucions sanitàries de la Seguretat Social dependents del Servei Valencià de Salut.  
1.5 Règim jurídic: el personal que obtinga plaça, estarà subjecte al règim jurídic de l?estatut jurídic del personal mèdic de la Seguretat Social i a les altres disposicions que els siguen aplicables.  
1.6 Adscripció orgànica i funcional: els facultatius especialistes que obtinguen plaça en virtut de la convocatòria, podran ser destinats a prestar servei en qualsevol de les institucions sanitàries del districte sanitari o, si escau, àrea de salut a què s'adscriga la plaga, la qual estarà, al seu torn, orgànicament adscrita al servei jerarquitzat o unitat corresponent i funcionalment al districte sanitari o àrea de salut a què estiga adscrit tal servei jerarquitzat o unitat, de conformitat amb el model descrit en el Decret 174/1992, de 26 d'octubre, del Govern Valencià, pel qual aprova el Reglament sobre Estructura, Organització i Funcionament de l'Atenció Especialitzada del Servei Valencià de Salut (SVS).  
2. Requisits dels aspirants  
2.1 Requisits específics per al concurs de trasllats:  
2. 1.1 Acomplir la condició de personal estatutari fix de la categoria i especialitat corresponent i estar exercint o tenir reservada plaça en les institucions sanitàries de la Seguretat Social, independentment de l'administració de què hi depenga, com també el personal que es trobe en situació distinta a l'activa, procedent de places de tals institucions.  
2.1.2.a) Per al personal actiu o amb reserva de plaça: haver pres possessió de la plaça exercida amb un any d'antelació com a mínim, en acabar el termini de presentació de sol·licituds.  
b) Per al personal en situació distinta a l'activa i que no tinga reserva de plaça: reunir els requisits legals i reglamentaris per a incorporar-se al servei actiu l?últim dia del termini establert per a la presentació de sol·licituds.  
2.1.3 Els concursants procedents de situació distinta a l'activa i sense reserva de plaça, que hagen obtingut el seu ingrés en una plaga amb caràcter provisional, estan obligats a participar en aquest concurs de trasllats, i han de sol·licitar en primer lloc totes les places convocades al seu districte sanitari o, si escau, àrea de salut on ocupa provisionalment la plaça, i pot sol·licitar, tot seguit i per ordre de preferència, la resta de les places que es convoquen.  
2.2 Requisits específics per al concurs- oposició  
2.2.1 Posseir la nacionalitat espanyola.  
2.2.2 Posseir la titulació corresponent:  
a) Metges: posseir el títol de llicenciat o doctor en Medicina i Cirurgia com també el corresponent títol de Metge Especialista expedit pel Ministeri d'Educació i Ciència.  
b) Farmacèutics: posseir el títol de llicenciat o doctor en Farmàcia i el corresponent títol de Farmacèutic Especialista, expedit pel Ministeri d'Educació i Ciència.  
Aquests llicenciats o doctors podran accedir a les places de les especialitats de: farmàcia hospitalària, anàlisis clíniques, microbiologia i parasitologia i bioquímica clínica, segons el títol d'especialista que tinguen.  
c) Químics: posseir el títol de llicenciat o doctor en Ciències Químiques i acreditar la seua formació en l?especialitat que es tracte mitjançant diploma expedit per la corresponent escola d'especialització o formació completa com a químic intern i resident, realitzada en centres acreditats o degudament reconeguts, després de la superació de la prova nacional selectiva que estableixen les disposicions vigents.  
Aquests llicenciats o doctors podran accedir a les places de les especialitats de: anàlisis clíniques, microbiologia i parasitologia i bioquímica clínica, segons el diploma o certificació de residència que tinguen.  
d) Biòlegs: posseir el títol de llicenciat o doctor en Ciències Biològiques, i acreditar la seua formació en l?especialitat que es tracte mitjançant diploma expedit per la corresponent escola d'especialització o formació completa com a biòleg intern i resident, realitzada en centres acreditats o degudament reconeguts, després de la superació de la prova nacional selectiva que estableixen les disposicions vigents.  
Aquests llicenciats o doctors podran accedir a places de bioquímica clínica, immunologia, microbiologia i parasitologia i anàlisis clíniques segons la certificació de residència efectuada que tinguen.  
Es considerarà suficient per a participar en la convocatòria l'acreditació de la presentació, en temps i forma, davant el Ministeri d'Educació i Ciència de la corresponent sol·licitud d'expedició del títol de l?especialitat. Els nomenaments que s'expedesquen i les preses de possessió estaran condicionades a la necessitat ineludible d'obtenció del títol de l?especialitat i de la seua presentació a l?òrgan corresponent del Servei Valencià de Salut, una vegada que el Ministeri d'Educació i Ciència resolga els tràmits previstos en la normativa vigent per a la seua expedició.  
2.2.3 Aptitud psico- física que s'acreditarà per reconeixement mèdic en un centre sanitari del Servei Valencià de Salut que es determinarà una vegada obtinguda la plaça. La presa de possessió quedarà condicionada a la superació d'aquest requisit.  
2.2.4 No estar inhabilitat per a l?exercici professional o per a l?exercici de funcions públiques, ni separat mitjançant expedient disciplinari del servei de les administracions públiques o de la Seguretat Social.  
2.2.5 Ingressar, en concepte de drets d'examen, la quantitat de 3.000 pessetes en el compte corrent i entitat bancària següents:  
Alacant: Caixa d'Estalvis del Mediterrani, c/c 49552015704/93, oficina principal.  
Castelló: Banco Bilbao- Vizcaya, c/c 12876-7, oficina principal.  
València: Banc de València, c/c 41431-49, oficina principal.  
Alcoi: Banesto, núm. 826.664-431, oficina principal.  
2.3 Requisits específics per al tom de promoció interna:  
Els aspirants que hi concórreguen pel tom restringit de promoció interna hauran d'acomplir la condició de personal estatutari fix de distinta categoria professional amb destinació en institucions sanitàries dependents del Servei Valencià de Salut, pertanyent a grups de classificació, dels establerts en l'article 3r del Reial Decret- Llei 3/1987, d?11 de setembre, iguals o inferiors, que hagués completat dos anys de serveis amb plaça en propietat abans de la finalització del termini de presentació d'instàncies i que reunesca els requisits generals i específics exigits en cada cas.  
2.4 Moment en què s'ha d'acreditar el compliment dels requisits per a concursar-hi.  
2.4.1 Per a ser admès a la realització de les proves n'hi haurà prou que els aspirants manifesten i declaren en les sens instàncies cadascun dels requisits i condicions exigits, referits a la data d'acabament del termini assenyalat per a presentació de sol·licituds.  
2.4.2 Els requisits a què es refereix la base 2.2 els acreditarà fefaentment el concursant una vegada que haja resultat adjudicatari de plaça i abans de la seua presa de possessió.  
2.4.3 Serà causa de no admissió el fet de no haver ingressat abans de la finalització del termini de presentació d'instàncies els mencionats drets d'examen.  
3. Sol·licituds  
3.1 Model  
Els interessats a participar en el concurs de trasllats i concurs- oposició hauran de formular l?oportuna sol·licitud d'acord amb el model que figura com a annex III.  
3.2 Presentació  
Les sol·licituds, dirigides al Director del Servei Valencià de Salut i degudament emplenades, es podran presentar a les unitats de registre de les següents dependències administratives:  
- 03671, Alacant: c/ de Girona, núm. 26  
- 03252, Alcoi: c/ d'Onofre Jordà, núm. 21  
- 12307, Castelló: plaga de l?Hort dels Corders, núm. 12  
- 46049, València: gran via Ferran el Catòlic, núm. 74 o mitjançant qualsevol de les formes previstes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3.3 Termini  
El termini de presentació d'instàncies serà de 30 dies hàbils comptadors a partir de l?endemà de la publicació en el Diari Oficial de la Generalitat Valenciana.  
3.4 Ordre de preferència sobre les places convocades  
El personal facultatiu que desitge participar en la convocatòria formularà una única instància per a totes les places objecte de la convocatòria de la mateixa especialitat. Les places no adjudicades en el concurs de trasllats o que no es proveesquen pel sistema de promoció interni, s'acumularan a les convocades pel sistema de concurs- oposició.  
3.5 Exclusió per falsedat  
La consignació de dades falses en la instància o en la documentació aportada. pels aspirants implicarà l?exclusió del concurs o la nul·litat de la plaça adjudicada, si escau, sense perjudici de les mesures legals que corresponga aplicar.  
3.6 Domicili a efecte de notificacions  
El domicili que figure en la instància es considerarà l?únic vàlid a l'efecte de notificacions i seran responsabilitat exclusiva del concursant les errades en la seua consignació i la comunicació al Servei Valencià de Salut de qualsevol canvi de domicili.  
3.7 Aspirants minusvàlids  
El tribunal establirà, per a les persones amb minusvàlues que així ho sol·liciten, les adaptacions possibles de temps i mitjans per a la realització de les proves. A tal efecte, els interessats hauran de formular la petició corresponent en la sol·licitud de participació en la convocatòria. Les dites adaptacions no podran desvirtuar el caràcter de les proves, la finalitat de les quals és valorar l'aptitud dels aspirants per a les funcions pròpies de la plaça a què es concurse.  
3.8 Aspirants per promoció interna  
L'opció pel torn restringit de promoció interna haurà de formular-se en la corresponent sol·licitud de participació en la convocatòria, en l'espai destinat a l'efecte. En el supòsit que l'aspirant no complís els requisits per a concursar per aquest tom, la seua sol·licitud es traslladarà automàticament al tom lliure.  
4. Documents que cal aportar junt amb la instància  
4.1 Documentació acreditativa de requisits  
Junt amb la instància, els concursants hauran d'aportar els documents següents:  
4. 1.1 Fotocòpia del Document Nacional d'Identitat.  
4.1.2 Justificant d'ingrés dels drets d'examen  
Rebut original o còpia compulsada d'haver ingressat en el compte corrent de l'entitat bancària que s'hi determine, la quantitat especificada en la convocatòria en concepte de drets d'examen. Quan la sol·licitud es curse per correu, l'ingrés podrà realitzar-se per gir postal o telegràfic o transferència bancària i s'adjuntarà a la instància el corresponent rebut acreditatiu.  
4.1.3 Documentació acreditativa de requisits específics  
Certificació que acredite el compliment dels requisits especificats en la base 2.1 per als concursants que opten al concurs de trasllats.  
4.1.4 Documentació acreditativa de plaça en propietat per al torn de promoció interna.  
Els aspirants per promoció interna hauran de presentar certificació estesa pel gerent, director de la institució sanitària dependents del Servei Valencià de Salut on presten serveis, en què s'acredite la seua condició de personal estatutari amb nomenament en propietat i almenys dos anys d'antiguitat en ell, en igual o inferior grup de classificació al de la plaça o categoria a què opten.  
4.2 Documentació a efecte de barem  
Així mateix, hauran d'aportar-hi, en sobre tancat en la portada del qual constarà l?especialitat a què concorren i el nom i els cognoms del concursant, la documentació següent:  
4.2.1 Història professional  
Història professional en què consten els mèrits valorables, de conformitat amb els barems que s'hi adjunten com a annex IV, annex V i annex VI en l'ordre que s'hi estableix.  
4.2.2 Documentació acreditativa dels mèrits valorables  
La documentació acreditativa dels mèrits que els concursants desitgen de fer valer davant el tribunal, d'acord amb el barem d?aplicació mencionat i l?ordre establert en aquest.  
4.3 Acreditació de la documentació presentada  
4.3.1 Els requisits i mèrits valorables podran acreditar-se mitjançant la documentació original, testimoni notarial o fotocòpia degudament compulsada.  
4.3.2 En relació amb els treballs i publicacions científiques es podrà aportar fotocòpia simple, sempre que s'especifique la resenya de la publicació. En cas que es tracte d'aportacions a reunions científiques que no hagen estat publicades, se n'admetrà certificació acreditativa original, fotocòpia degudament compulsada del centre o institució organitzadora.  
4.3.3 Els tribunals, que només podran valorar la documentació degudament acreditada i aportada en temps i forma establerts, podran requerir qualsevol tipus d'aclariment sobre la documentació. Quan el requeriment no siga atès, no es valorarà el mèrit corresponent. Els tribunals podran, així mateix, sol·licitar als aspirants còpia traduïda dels documents al·legats per aquests quan estiguen redactats en idiomes distints als oficials en la Comunitat Valenciana.  
5. Admissió i exclusió d'aspirants  
5.1 Llista provisional d'admesos  
Finalitzat el termini de presentació d'instàncies, el Director del Servei Valencià de Salut publicarà resolució per la qual aprovarà la llista provisional de concursants admesos i exclosos. En l?esmentada llista constarà, per toms de cobertura: noms i cognoms dels concursants, especialitat a què concursen i s'indicarà, si escau, la causa d'exclusió i el termini de reparació de defectes.  
Els concursants disposaran d'un termini de deu dies hàbils, comptadors a partir de l?endemà de la data de publicació de la resolució, a l?efecte de reparar la falta o acompanyar documents preceptius en cas que la sol·licitud d'admissió no reunís els requisits exigits en la convocatòria, de conformitat amb l?establert en l'article 71 de la Llei de Règim Jurídic de les Administracions Públiques i del Procediment Administratiu Comú.  
5.2 Llista definitiva d'admesos  
Finalitzat el termini esmentat en la base anterior, vistes les al·legacions i reparats els defectes, si escau, es publicarà la llista definitiva d'admesos i exclosos en la mateixa forma que la llista provisional.  
En la mateixa resolució s'indicarà el lloc i data d'inici dels exercicis de la fase d'oposició.  
Contra la resolució de la Direcció del Servei Valencià de Salut que aprove la llista definitiva es podran interposar els recursos que s'especifiquen en la base 12.  
6. Tribunals  
6.1 Composició  
Els tribunals que jutgen els concursos, el nomenament dels quals per l'autoritat convocant serà anunciat junt a la resolució que aprove la llista provisional d'aspirants admesos i exclosos, estarà compost per vuit membres titulars i els sens respectius suplents, de la següent forma:  
President: en serà nomenat entre el personal que exerceix llocs de caràcter directiu en l'estructura del Servei Valencià de Salut, a proposta del Director del Servei Valencià de Salut.  
Vocals:  
- Tres facultatius especialistes de l'especialitat que es tracte, designats pel Conseller de Sanitat i Consum, a proposta del Director del Servei Valencià de Salut.  
- Un facultatiu especialista de l'especialitat que es tracte, designat per la comissió nacional.  
- Un facultatiu especialista de l'especialitat que es tracte, designat per la societat científica valenciana o, si no n'hi ha, la nacional, de l'especialitat corresponent.  
- Un facultatiu especialista de l'especialitat que es tracte, designat per les organitzacions sindicals, en els termes que s'acorda en els pactes a què es refereix la Llei 9/1987 de 12 de juliol.  
Secretari: serà nomenat entre el personal fix amb funcions administratives i titulació superior del Servei Valencià de Salut, a proposta del Director del Servei Valencià de Salut.  
El secretari no tindrà vot en les matèries relatives a la qualificació dels aspirants.  
Quan no s'efectue la proposta de vocal per les organitzacions sindicals en un termini de 15 dies a comptar des de la sol·licitud l'esmentat membre del tribunal podrà ser directament designat per l'autoritat convocant.  
6.2 Règim de funcionament  
Corresponen als tribunals les funcions relatives a la determinació concreta del contingut de les proves i a la qualificació dels aspirants, tant en la fase d'oposició com en la de concurs, com també, en general, l'adopció de les mesures necessàries per al correcte desenvolupament de les proves selectives, de conformitat amb l'establert en la convocatòria.  
Els criteris d'actuació dels tribunals referits a les funcions ressenyades amb anterioritat hauran de fer-se públics abans de la realització de les proves.  
6.3 Abstenció i recusació  
Els membres del tribunal hauran d'abstenir-se i podran ser recusats pels interessats, quan concórreguen en ells les circumstàncies previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú. Igualment, hauran d'abstenir-se aquells que hagen realitzat tasques de preparació d'aspirants en els 5 anys anteriors a l'inici d'aquestes proves, llevat que les dites tasques estiguessen vinculades a la formació oficial per a l'obtenció del títol d'acord amb el qual concorre l'aspirant.  
6.4 Seu del tribunal  
A l'efecte de comunicacions i altres incidències, el tribunal tindrà la seu als serveis centrals del Servei Valencià de Salut ( carrer de Llúria, núm. 19, 46918, València).  
7. Desenvolupament del concurs  
7.1 Concurs de trasllats  
L'adjudicació de les places convocades en el concurs de trasllats s'efectuarà d'acord amb els apartats del 9 al 24, ambdós inclusivament, del harem que s'adjunta com a annex IV.  
A la vista de les places sol·licitades pels concursants, inclòs el personal de reingrés al servei actiu, sense admetre modificació de les sol·licituds presentades ni retirada del concurs, i atenent a l?ordre de preferència de les places sol·licitades com també als mèrits acreditats per aquells, s'aprovarà la resolució provisional del concurs, que es farà pública als taulers d'anuncis de la seu central del Servei Valencià de Salut.  
Els interessats disposaran d'un termini de quinze dies a comptar des de la seua publicació, per a formular reclamacions contra la resolució provisional.  
7.1.2 Les reclamacions formulades contra la resolució provisional seran rebutjades o admeses per mitjà de la resolució definitiva, que l'aprovarà l'autoritat convocant i es publicarà en el Diari Oficial de la Generalitat Valenciana.  
7.1.3 Els concursants que no obtinguen plaça en aquest concurs es mantindran en la situació i destinació que tinguen, tret dels reingressats provisionalment, que podran optar per obtenir nova destinació provisional en alguna de les places que resulten vacants com a conseqüència de la resolució del concurs, o per passar a la situació d'excedència voluntària.  
7.1.4 Les destinacions adjudicades pel tom de trasllats seran irrenunciables.  
7.1.5 Realitzada la proposta d'adjudicació de places per concurs de trasllats, el tribunal acumularà al concurs- oposició lliure les vacants que no hagen estat adjudicades.  
7.2 Concurs- oposició  
El concurs- oposició constarà de dues fases fase d'oposició, que consistirà necessàriament en una prova pràctica; no obstant això, el tribunal podrà determinar la realització d'un altre exercici de caràcter teòric; i, fase de concurs, que consistirà en la valoració dels mèrits segons barem. La qualificació final de cada aspirant estarà determinada per la suma de les puntuacions obtingudes. Es desplegarà de la forma següent.  
7.2.1 Fase d'oposició  
7.2. 1.1 Anunci i contingut  
La fase d'oposició constarà necessàriament d'un exercici de caràcter pràctic que serà llegit o desplegat davant el tribunal en sessió pública. No obstant això, el tribunal podrà determinar la realització d'altre exercici de caràcter teòric.  
Els aspirants pel sistema de promoció interna hauran de fer tots els exercicis de la fase d'oposició.  
El lloc i la data de l?inici dels exercicis seran indicats en la resolució per la qual es publique la llista definitiva d'admesos i exclosos.  
Els aspirants seran convocats per als exercicis en crida única i perdran els seus drets els opositors que no compareguen per a fer-ho.  
Els anuncis de celebració de les proves es publicaran pel tribunal en el tauler d'anuncis a la seu central del Servei Valencià de Salut, almenys 5 dies abans de la realització de la prova.  
8.3.7.9 Qualificació  
La puntuació màxima en la fase d'oposició serà igual a la màxima total del barem de la fase de concurs, és a dir, 60 punts. En el supòsit que el tribunal decidesca la realització d'un exercici teòric, la qualificació total de la fase d'oposició serà igualment de 60 punts i el tribunal podrà decidir la puntuació parcial dels exercicis.  
Les qualificacions atorgades als aspirants que superen cada exercici seran publicades, al terme de cada sessió de lectura o exposició davant el tribunal, al tauler d'anuncis de la seu central del Servei Valencià de Salut.  
- Finalitzada la prova selectiva, el tribunal farà pública als taulers d'anuncis de la seu central del Servei Valencià de Salut la llista d'aspirants que l?han aprovada per l?ordre de puntuació aconseguida en el conjunt dels exercicis. Sense perjudici del caràcter eliminatori dels exercicis, podran superar la fase d'oposició un nombre d'aspirants superior al de les places convocades.  
7.2.2 Fase de concurs  
En la fase de concurs es valoraran, segons els barems que consten com a annex IV, annex V i annex VI, els mèrits directament relacionats amb el contingut de les places que s'han de proveir i l'experiència professional en llocs de personal sanitari. En cap cas la puntuació obtinguda en la fase de concurs podrà ser aplicada per a superar exercicis de la fase d'oposició.  
El barem de mèrits que consta com a annex IV es completarà per els aspirants de promoció interna amb una puntuació addicional, que no podrà excedir els nou punts, assignada segons l?àrea professional de la categoria estatutària de procedència, dels serveis que hi haja prestat i de l?exercici de llocs, específics dins de les institucions sanitàries, i que consta com a annex V.  
Igualment hi, haurà una puntuació addicional al barem de mèrits que consta com a annex VI, pel coneixement de valencià, acreditat per la Junta Qualificadora de Coneixements del Valencià, d'acord amb el que disposa l'article 30, punt 1, apartat e), del Reial Decret 118/1991, de 25 de gener, del Ministeri de Sanitat i Consum, i que consta com a annex VII.  
Només podran ser valorats els mèrits que tinguen els interessats l?últim dia del termini de presentació de sol·licituds i que siguen suficientment acreditats en la forma i el termini establerts per la base 4.  
7.2.3 Qualificació final del concurs- oposició  
Una vegada finalitzades les proves selectives, el tribunal farà pública al tauler d'anuncis de la seu central del Servei Valencià de Salut, la llista d'aspirants per ordre de puntuació assolida, que serà la suma de les puntuacions obtingudes en la fase de concurs i d'oposició.  
Els empats en la puntuació total es resoldran a favor de l'aspirant que obtinga major puntuació en la fase d'oposició, i, si continua la igualtat, es resoldrà per la major puntuació del primer exercici de la fase d'oposició.  
L'esmentada llista serà elevada pel tribunal al Director del Servei Valencià de Salut.  
7.2.4 Adjudicació de places  
El Director del Servei Valencià de Salut farà pública, al tauler d'anuncis de la seu central del Servei Valencià de Salut, la resolució per la qual aprovarà la llista de places que s'ofereixen als aspirants i el procediment perquè aquests puguen efectuar la seua opció a plaça. Les vacants que s'hi oferesquen correspondran sempre a les places bàsiques de la corresponent categoria.  
Els aspirants seleccionats pel sistema de promoció interna tindran preferència per a l'elecció de plaça sobre els procedents del sistema general d'accés lliure.  
Les places s'adjudicaran als aspirants d'acord amb la sol·licitud l'ordre de preferència i per l'ordre de la puntuació assolida. Perdran els drets derivats de la seua participació en les proves selectives els aspirants que no sol·liciten plaça en el temps i forma establerts, conforme al que establesca la resolució a què es refereix el paràgraf anterior i els que no obtinguen cap plaça entre les efectivament sol·licitades i aquell als qui, per la puntuació obtinguda en el concurs- oposició, no corresponga cap plaça entre les oferides. Només podran ser declarats aprovats en les proves selectives i, per tant nomenats, els aspirants que obtinguen plaça.  
Quan el nombre de vacants d'una especialitat impedesca l'aplicació exacta del percentatge del 50% de places destinades a promoció interna, la plaça restant s'acumularà a les convocades pel sistema general d'accés lliure.  
El Director del Servei Valencià de Salut publicarà, al tauler d'anuncis de la seu central del Servei Valencià de Salut, la llista d'aspirants aprovats, amb la indicació la plaça que els haurà correspost.  
7.3 Exclusió durant el desenvolupament del concurs  
Si en qualsevol moment del procés de selecció, el tribunal s'assabenta que algun dels aspirants no compleix la totalitat dels requisits exigits, haurà d'exigir-li l'acreditació dels esmentats requisits. Si aquests no són acreditats en el termini dels deu dies hàbils següents a la notificació del requeriment, el tribunal realitzarà proposta d'exclusió de l'aspirant, amb indicació les inexactituds o falsedats formulades per aquest, al Director del Servei Valencià de Salut qui, després de les verificacions que estime oportunes, dictarà resolució motivada que exclourà l'aspirant del concurs. L'esmentada resolució podrà ser impugnada en la forma establerta en la base 12.  
8. Presentació de documents  
8.1 Concurs de trasllats  
Quan el personal que n'obtinga plaga estiguera exercint una altra en la seguretat social en institucions sanitàries, dependents o no del Servei Valencià de Salut, la institució de destinació sol·licitarà a l?entitat gestora o institució d'origen corresponent l?expedient personal de l'aspirant seleccionat.  
8.2 Concurs- oposició.  
8.2.1 El personal seleccionat en el concurs- oposició disposarà d'un termini de 20 dies naturals a comptar des de l?endemà de la publicació de la llista definitiva de resultats a què fa referència la base 7.2.4 per a presentar davant el Servei Valencià de Salut, la documentació següent:  
a) Fotocòpia compulsada del Document Nacional d'Identitat.  
b) Fotocòpia autenticada per fedatari públic del corresponent títol o resguard de llicenciat o doctor.  
c) Fotocòpia autenticada per fedatari públic del títol o diploma de l?especialitat corresponent.  
d) Declaració de no estar separat mitjançant expedient disciplinari de les administracions públiques o de la Seguretat Social, com també de no desenvolupar activitats incompatibles.  
e) Acreditar, mitjançant reconeixement mèdic efectuat pel centre del Servei Valencià de Salut que es determine, l'aptitud psico- física.  
f) Els aspirants amb minusvàlues hauran de presentar certificació de la Conselleria de Treball i Afers Socials o òrgan competent d'altres comunitats autònomes o de l'administració de l?estat, que acredite tal condició, com també la seua capacitat per a exercir les tasques que corresponguen als llocs d'aquesta convocatòria.  
8.2.2 Els qui, dins del termini fixat, i tret de casos de forja major, no presenten la documentació, no podran ser nomenats i quedaran anul·lades totes les seues actuacions, sense perjudici de la responsabilitat en què puguen haver incorregut per falsedat en la seua instància. En aquest cas, la plaça s'inclourà entre les convocades en el següent procés selectiu.  
Els aspirants aprovats que tingueren la condició de personal fix de les administracions públiques o dels serveis de salut estaran exempts d'acreditar les condicions i els requisits ja justificats per a obtenir el seu anterior nomenament i hauran de presentar certificació de l?organisme de què depengeun que acredite la seua condició i altres circumstàncies que consten en el seu expedient personal.  
8.3 Exclusió per incompliment de requisits  
Si un facultatiu seleccionat no compleix algun dels requisits exigits en la convocatòria, el Director del Servei Valencià de Salut dictarà resolució motivada en què declararà la pèrdua dels drets a la plaça que es tracte. La dita resolució podrà ser impugnada en la forma determinada en la base 12  
9. Nomenament i presa de possessió  
9.1 Publicació i termini de presa de possessió  
9. 1. 1 Concurs de trasllats  
Vistes les reclamacions formulades contra la resolució provisional, seran rebutjades o admeses per mitjà de resolució definitiva, que aprovarà l'autoritat convocant i es publicarà en el Diari Oficial de la Generalitat Valenciana.  
Les destinacions adjudicades seran irrenunciables.  
Els concursants que obtinguen plaça hauran de cessar en la que, si escau, exercien, dins dels tres dies hàbils següents al que es publique la resolució definitiva. La presa de possessió de la nova plaça haurà d'efectuar-se dins dels tres dies següents al del cessament si les places són de la mateixa localitat; en el termini de quinze dies, si són de distinta localitat del mateix sector o àrea de salut, o en el d'un mes, si pertanyen a distint sector i localitat o àrea de salut.  
En el cas que l'adjudicació de plaga supose el reingrés al servei actiu, el termini de presa de possessió serà d'un mes a comptar des de la publicació de la resolució definitiva del concurs.  
Si així ho permeten les necessitats del servei, i a petició de l?interessat, aquests terminis podran ser prorrogats per temps no superior a la meitat de la seua durada inicial. El termini de presa de possessió i, si escau, la seua pròrroga, tindrà la consideració de servei actiu i se'n percebran els corresponents havers a càrrec de la plaga de destinació.  
Quan un concursant no prenga possessió de la seua nova plaça dins del termini escaient o, si escau, de la seua pròrroga, s'entendrà que hi renuncia i causarà baixa en la seua categoria com a personal estatutari, llevat que aquest cas es produesca per causes suficientment justificades, així apreciades, després de l'audiència de l'interessat, per la direcció del Servei Valencià de Salut. En aquest cas podrà deixar-se sense efecte la baixa i l'interessat s'haurà d'incorporar a la nova plaça en desaparèixer els motius que van impossibilitar la seua presa de possessió.  
9.1.2 Concurs- oposició  
Finalitzat el termini per a la presentació de documents, s'acordarà el nomenament dels aspirants aprovats, que es publicarà en el Diari Oficial de la Generalitat Valenciana.  
Els aspirants que hagen obtingut plaça, en el termini d'un mes, comptador a partir de l'endemà de la publicació a què fa referència el paràgraf anterior, hauran d'incorporar-se a les seues respectives destinacions i efectuar-ne la presa de possessió, que es durà a terme, després de lliurat el corresponent nomenament pel Director del Servei Valencià de Salut, davant la gerència o direcció de l'hospital a què estiga adscrita la corresponent plaça. Perdran els drets els qui, sense causa suficientment justificada, deixaren passar el termini sense incorporar-se a les seues destinacions.  
9.1.3 En el supòsit que en alguna de les places convocades no pogués produir-se la incorporació del personal pel fet de trobar-se el centre de destinació en període de condicionament, obres, instal·lació d'equips o altres causes semblants, el termini de la seua presa de possessió no començarà a comptar fins que realment puguen iniciar la prestació del servei i, per tant, no se'n generaran drets econòmics, ni de qualsevol altre tipus al seu favor. Aquestes circumstàncies seran notificades fefaentment als interessats pel Servei Valencià de Salut i la durada de tal situació no podrà superar els 6 mesos.  
10. Coneixement del valencià  
10.1 Els qui no acrediten el coneixement de valencià segons el que previu la base 4.2 es comprometran a la realització dels oportuns cursos de perfeccionament que s'organitzen a l?efecte.  
10.2 Els aspirants podran utilitzar, en el desenvolupament de les proves selectives, escrites o orals, qualsevol de les dues llengües oficials a la Comunitat Valenciana.  
11. Publicitat  
Tret dels casos que expressament es determine el contrari, les publicacions de les diferents actuacions relatives a la convocatòria es realitzaran en el tauler d'anuncis de la seu central del Servei Valencià de Salut, i els corresponents terminis es comptaran a partir de la data de la diligència d'exposició en l'esmentat tauler d'anuncis de l'acte en qüestió. No obstant això, i a l'exclusiu efecte d'informació als concursants, es trametran còpies d'aquestes publicacions a les direccions territorials del Servei Valencià de Salut a Alacant, Castelló, València i a la Gerència d'Area de Salut d'Alcoi. El tribunal podrà determinar la conveniència d'utilitzar altres mitjans a l'exclusiu efecte d'informació.  
12. Recursos  
Aquesta resolució, la convocatòria i les seues bases, com també els actes administratius que dicte en la seua execució el Director del Servei Valencià de Salut que posen fi a la via administrativa podran ser impugnats pels interessats mitjançant la interposició de recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptador a partir de la publicació de l'acte recorregut. Contra els actes del tribunal i els del Director del Servei Valencià de Salut que no posen fi a la via administrativa es podrà interposar recurs ordinari davant el Conseller de Sanitat i Consum o òrgan en què delegue, en el termini d'un mes, comptador a partir de l?endemà de la publicació de la corresponent resolució del tribunal o del Director del Servei Valencià de Salut.  
Veure annexo  
ANNEX IV  
Barem per a places d'especialistes  
1.a) Per cada matrícula d'honor o excel·lent durant els estudis de llicenciatura: 0,2 punts '  
b) Per cada notable durant els estudis de llicenciatura: 0, 1 punts.  
No s'hi han de valorar les assignatures de religió, idiomes, ètica, formació política i educació física.  
(Puntuació màxima: 4 punts)  
2.a) Grau de llicenciatura: 0,5 punts  
Amb premi extraordinari o excel·lent: 0,5 punts  
3.a) Per cada excel·lent o matrícula d'honor en els cursos monogràfics del doctorat: 0,2 punts  
b) Per cada 8 crèdits corresponents a cursos monogràfics de doctorat: 0,2 punts  
(Puntuació màxima: 1 punt per la suma dels apartats a i b).  
4. Grau de doctor: 1,5 punts  
Amb excel·lent o cum laude: 1 punt  
Amb premi extraordinari: 0,5 punts  
5.a) Titulats superiors que hagen acomplert el període complet de formació com a resident en l?especialitat de què es tracte (certificat MIR): 8 punts  
b) Havent superat convocatòria nacional per a optar a places de MIR i no haver-ne completat el programa. Per cada any en especialitat de branca comuna a la plaga objecte de concurs: 1,5 punts  
(Els apartats a i b són excloents)  
6. Titulats superiors que hagen acomplert el període complet de formació com a residents en centre estranger amb programa reconegut de docència per a postgraduats en les especialitats de què es tracte, i amb títol validat pel Ministeri d'Educació i Ciència: 8 punts  
7. Màster en Salut Pública, Administració o matèria relacionada amb l?especialitat impartida en la universitat, escola nacional de sanitat o centres pertanyents o homologats per la Generalitat Valenciana: 1 punt  
8. Per formació com a especialista en centres acreditats per a la docència, en l?especialitat de què es tracte, per un mínim de dos anys: 4 punts  
9. Per cada mes de serveis prestats en propietat en serveis jerarquitzats d'institucions sanitàries gestionades o administrades per entitats gestores de la Seguretat Social o en institucions amb programa acreditat per a la docència per la corresponent comissió nacional, o en institucions sanitàries de país estranger realitzades en virtut de conveni o acords d'assistència sanitària amb el dit país l?exercici del qual haja estat expressament autoritzat al facultatiu en qüestió pel Ministeri de Sanitat i Consum: 0,1 punts  
(Puntuació màxima: 7 punts)  
10. Per cada mes de serveis prestats en propietat en serveis no jerarquitzats de la Seguretat Social en la corresponent especialitat: 0, 1 punts  
(Puntuació màxima: 7 punts)  
11. Per cada mes de servei prestat com a interí, contractat o eventual en els serveis jerarquitzats de la Seguretat Social en l?especialitat de què es tracte: 0, 1 punts  
(Puntuació màxima: 7 punts)  
(La suma dels apartats 9, 10 i 11 no podrà excedir els 7 punts).  
12. Per cada període de 4 anys prestats en propietat en serveis jerarquitzats dependents de l'administració pública o en institucions del Sistema Nacional de Salut en l?especialitat de què es tracte:  
a) Com a cap de secció: 1,5 punts  
b)com a cap de servei: 2 punts  
(Puntuació màxima: 6 punts).  
13. Catedràtic de la universitat (Medicina, Farmàcia o Estomatologia) de l?especialitat de què es tracte: 8 punts  
14. Professor titular de la universitat (Medicina, Farmàcia o Estomatologia) de l?especialitat de què es tracte: 7 punts  
15. Cap de departament o servei amb nomenament en propietat, dels serveis jerarquitzats de la Seguretat Social o d'hospitals amb programa acreditat per a la docència per la comissió nacional de l?especialitat de què es tracte: 8 punts  
16. Cap de secció amb nomenament en propietat, dels serveis jerarquitzats de la Seguretat Social o d'hospitals amb programa acreditat per a la docència per la comissió nacional de l?especialitat de què es tracte: 7 punts  
17. Farmacèutic, químic, biòleg o metge adjunt, amb nomenament en propietat, dels serveis jerarquitzats de la Seguretat Social o d'hospitals amb programa acreditat per a la docència per la comissió nacional de l?especialitat de què es tracte: 6 punts  
18. Metges o farmacèutics inspectors, per oposició, del cos sanitari de la Seguretat Social per a l?especialitat de medicina preventiva els primers i per a places de farmàcia hospitalària els segons: 6 punts.  
19. Metge especialista en les institucions sanitàries obertes de la Seguretat Social i metges d'urgència hospitalària amb nomenament en propietat: 3 punts  
(La puntuació compresa des del punt 13 al 19 es excloent).  
20. Per treballs científics i d'investigació publicat i aportacions a reunions científiques sobre l'administració o especialitat de què es tracte.  
(Puntuació màxima: 4 punts).  
21. Facultatiu amb plaça en propietat, pel fet d'haver exercit serveis en exclusivitat en les administracions públiques realitzant-hi funcions d'ordenació, planificació i gestió sanitària.  
Per cada mes: 0, 1 punts  
(Puntuació màxima: 2 punts)  
22. Professor associat en ciències de salut en hospitals amb conveni específic amb universitat i amb programa de docència pre- graduada: 1 punt  
23. Assistència a cursos d'una duració igual o superior a 40 hores lectives en l?especialitat de què es tracte.  
Per cada curs: 0, 1 punts  
(Puntuació màxima: 1 punt)  
24. Pel fet d'haver acomplert 1 any com a component de les comissions de control de qualitat acreditades d'institucions sanitàries aportant-hi certificació del director d'aquestes.  
Per cada any: 0, 1 punts  
(Puntuació màxima: 1 punt)  
ANNEX V  
Barem de mèrits per al tom de promoció interna  
A. Contingut funcional (màxim 5 punts):  
a) Per plaça en propietat com a facultatiu jerarquitzat...5  
b) Per plaça en propietat com a facultatiu de quota: 3  
c) Per plaça en propietat del grup B de l'estatut de personal sani  
tari no facultatiu: 2  
d) Per plaça en propietat en altres categories: 1  
B. Serveis prestats (màxim 2 punts) a) Per mes complet de serveis prestat en la plaça de procedència, fins a un màxim de 2 punts: 0,05  
C. Exercici de llocs (màxim 2 punts):  
Sols s'acreditarà valoració en aquest punt si l?exercici del lloc ha estat igual o superior a sis mesos. No es valorarà la permanència en els llocs amb caràcter provisional.  
Podrà valorar-se més d'un subapartat encara que la puntuació total per aquest punt mai no excedirà els 5 punts.  
a) Per exercici de lloc de cap de servei. o secció (assistencial): 2  
b) Per exercici de lloc de directiu en divisió mèdica: 1,5   
c) Per exercici de lloc de directiu en divisió d'infermeria: 1   
d) Per exercici de lloc de directiu en altres divisions: 1  
ANNEX VI  
Barem de mèrits per coneixement del valencià  
El coneixement del valencià es valorarà d'acord amb la possessió del corresponent certificat expedit o homologat per la Junta Qualificadora de Coneixements del Valencià:  
1. Certificat de coneixements orals: 0,5   
2. Certificat de grau elemental: 1   
3. Certificat de grau mitjà: 1,5   
4. Certificat de grau superior: 2  
No s'hi valorarà el certificat imprescindible per a la consecució d'altre de nivell superior que s'al·legue com a mèrit.